אד דייוויס

אדוארד אדם "אד" דייוויס (באנגלית: Edward Adam "Ed" Davis; נולד ב-5 ביוני 1989) הוא כדורסלן אמריקאי, המשחק בקבוצת קליבלנד קאבלירס מליגת ה-NBA, בעמדות הפאוור פורוורד והסנטר.

אביו, טרי דייוויס שיחק ב-NBA, בין השנים 1989–2001.

קריירת תיכונים מכללות
בשנתו האחרונה כתלמיד ב"תיכון בנדקטין" אשר בריצ'מונד, וירג'יניה, הוביל דייוויס את קבוצת הכדורסל שלו לזכייה באליפות התיכונים של וירג'יניה עם ממוצעים של כ-22 נקודות, 14 ריבאונדים ו-7 חסימות למשחק. בסיום העונה זכה בתואר שחקן התיכונים המצטיין של העונה בווירג'יניה ("Mr. Virginia Basketball "), ונבחר להשתתף במשחק מקדונלד'ס אול-אמריקן.

בשנת 2008 החל ללמוד באוניברסיטת קרוליינה הצפונית בצ'אפל היל, ושיתף פעולה בקבוצת הכדורסל שלה (ה"טאר הילס") עם שחקני ה-NBA לעתיד טיי לוסון, ויין אלינגטון, דני גרין, טיילר האנסברו וטיילר זלר. בעונתו הראשונה קלע 6.7 נקודות בממוצע למשחק כשחקן ספסל, וזכה עם הקבוצה באליפות ליגת המכללות החמישית בתולדותיה. במשחק הגמר של הטורניר, מול מישיגן סטייט, קלע דייוויס 11 נקודות והוריד 8 ריבאונדים.

בעונה העוקבת כלל לא העפילו הטאר הילס לטורניר אליפות המכללות, לראשונה מזה 7 עונות, בין היתר בשל עזיבתם ל-NBA של השחקנים לוסון, אלינגטון, גרין והאנסברו. דייוויס עצמו הציג יכולת טובה עם ממוצעים של 13.4 נקודות, 9.6 ריבאונדים ו-2.8 חסימות למשחק, אך בפברואר 2010 נפצע בשורש כף היד ונאלץ להחמיץ את המשך העונה. באפריל 2010, לאחר שנתיים בקרוליינה הצפונית, הודיע על החלטתו לעזוב את האוניברסיטה ולהעמיד עצמו לבחירה בדראפט ה-NBA.

קריירה מקצועית
טורונטו ראפטורס
בדראפט ה-NBA 2010 נלקח דייוויס בבחירה ה-13, על ידי טורונטו ראפטורס. לאורך עונת הרוקי שלו העמיד ממוצעים של 7.7 נקודות ו-7.1 ריבאונדים למשחק, ונשלח במהלכה לשחק בקבוצת אירי בייהוקס מליגת הפיתוח של ה-NBA.

ממפיס גריזליס
לאחר 45 משחקים בעונתו השלישית עם הראפטורס, , הועבר בטרייד לממפיס גריזליס. במסגרת הטרייד נשלחו לממפיס גם טיישון פרינס ואוסטין דיי, בעוד רודי גיי וחאמד חדאדי נשלחו לטורונטו, וחוסה קלדרון נשלח לדטרויט פיסטונס. בפלייאוף של אותה עונה העפיל דייוויס עם הגריזליס לגמר האזור המערבי, בו הפסידו לסן אנטוניו ספרס בתוצאה 0–4.

לוס אנג'לס לייקרס
לקראת עונת  חתם על חוזה לעונה אחת בלוס אנג'לס לייקרס. כשחקן הלייקרס קבע דייוויס שיאי קריירה בממוצעי נקודות (8.3), אסיסטים (1.2) וחסימות (1.2) למשחק, אך קבוצתו רשמה מאזן ניצחונות שלילי 21–61 (25.6%).

פורטלנד טרייל בלייזרס
ביולי 2015 חתם על חוזה ל-3 עונות בפורטלנד טרייל בלייזרס, עבור כ-20 מיליון דולר. בכל 3 עונותיו בקבוצה העפיל עמה לשלב הפלייאוף, וקלע במדיה 5.6 נקודות בממוצע למשחק.

ברוקלין נטס
ביולי 2018 חתם על חוזה לעונה אחת בברוקלין נטס, עבר כ-4.5 מיליון דולר.

יוטה ג'אז
לקראת עונת  חתם דייוויס על חוזה ביוטה ג'אז. בעונתו היחידה ביוטה מיעט לשחק, וקלע 1.8 נקודות בממוצע למשחק בלבד.

מינסוטה טימברוולבס
בנובמבר 2020 הועבר בטרייד לניו יורק ניקס, ומיד לאחר מכן נשלח בטרייד נוסף למינסוטה טימברוולבס.

קליבלנד קאבלירס
באוקטובר 2021 חתם דייוויס על חוזה בקליבלנד קאבלירס.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  טורונטו 65  17  24.6  0.576  0.000  0.555  7.1  0.6  0.6  1.0  7.7  טורונטו 66  9  23.2  0.513  0.000  0.670  6.6  0.9  0.6  1.0  6.3 טורונטו 45  24  24.2  0.549  0.000  0.647  6.7  1.2  0.6  0.8  9.7 ממפיס 36  4  15.1  0.517  0.000  0.569  4.4  0.2  0.4  1.3  5.1  ממפיס 63  4  15.2  0.534  0.000  0.528  4.1  0.4  0.3  0.7  5.7  ל.א. לייקרס 79  24  23.3  0.601  0.000  0.487  7.6  1.2  0.6  1.2  8.3  פורטלנד 81  0  20.8  0.611  0.000  0.559  7.4  1.1  0.7  0.9  6.5  פורטלנד 46  12  17.2  0.528  0.000  0.617  5.3  0.6  0.3  0.5  4.3  פורטלנד 78  0  18.9  0.582  0.000  0.667  7.4  0.5  0.4  0.7  5.3  ברוקלין 81  1  17.9  0.616  0.000  0.617  8.6  0.8  0.4  0.4  5.8  יוטה 28  1  10.8  0.478  0.000  0.500  3.8  0.4  0.4  0.3  1.8 קריירה 668  96  19.8  0.568  0.000  0.583  6.6  0.8  0.5  0.8  6.3

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ממפיס 8  0  6.0  0.417  0.000  0.750  1.4  0.0  0.0  0.1  1.6  ממפיס 7  0  3.6  0.300  0.000  0.000  2.1  0.0  0.1  0.4  0.9  פורטלנד 11  0  18.6  0.525  0.000  0.576  6.8  1.3  0.2  0.6  5.5  פורטלנד 4  0  17.8  0.500  0.000  0.250  8.0  0.0  0.0  0.3  2.8  ברוקלין 3  0  13.7  0.700  0.000  1.000  6.3  0.7  0.0  0.3  5.3 קריירה 33  0  11.8  0.500  0.000  0.568  4.6  0.5  0.1  0.4  3.2

קישורים חיצוניים

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי וושינגטון די. סי.
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של טורונטו ראפטורס
קטגוריה:כדורסלני טורונטו ראפטורס
קטגוריה:כדורסלני ממפיס גריזליס
קטגוריה:כדורסלני לוס אנג'לס לייקרס
קטגוריה:כדורסלני פורטלנד טרייל בלייזרס
קטגוריה:כדורסלני ברוקלין נטס
קטגוריה:כדורסלני יוטה ג'אז
קטגוריה:כדורסלני מינסוטה טימברוולבס
קטגוריה:כדורסלני לייקלנד מג'יק
קטגוריה:כדורסלני קליבלנד קאבלירס
קטגוריה:אמריקאים שנולדו ב-1989